Document ID: /fineweb-2-swissfilter-quality_10-filterrobots/filtered/02818.jsonl.gz/167

22. travnja ove godine hrvatsko/švicarski državljanin Foglar, u katedrali Sv.Josipa u San Jose-u u Kaliforniji, posvečen je za viteza Malteškog reda.
Christianu je ta čast podijeljena zbog njegovih zasluga za operiranje i rehabilitaciju žrtava iz ratom pogođenih zemalja kao sto su Afganistan, Sirija, Libija…
Christian, sin suosnivača Hrvatskog Kulturnog Kluba, je rođen u Baselu, gdje je studirao medicinu.
Nakon završenog studija odlazi u SAD na uže specijalističko usavršavanje iz ortopedije gdje i danas živi i radi.
U prilogu možete vidjeti slike sa ceremonije.
Maltežani kao najstarija humanitarna organizacija
Suvereni vojni i hospitalni red svetoga Ivana nastao je u 11. stoljeću kao pobožna bratovština i osnovan je najprije kao laička družba koja je vodila konačište (hospicij) za siromašne putnike i bolesne hodočasnike koji su dolazili u Svetu Zemlju. Pod navalom Turaka morali su izbjeći iz Svete Zemlje te su se prvo naselili na otoku Rodosu 1306., a 220 godina poslije toga i na Malti – po čemu dobivaju današnje ime Suvereni malteški red, dok su u suvremeno doba za svoje sjedište u 19. stoljeću izabrali Rim.
Malo se koja organizacija na svijetu može pohvaliti tako dugim kontinuitetom pružanja humanitarne pomoći kroz besplatnu medicinsku i socijalnu skrb ljudima diljem svijeta, pa se Malteški viteški red danas smatra najstarijom humanitarnom organizacijom na svijetu.
Nastavkom korištenja naše web stranice, prihvaćate upotrebu kolačića. Kolačiće koristimo kako bismo vam ponudili najbolje internetsko iskustvo. Ako želite znati više o kolačićima Pravila o privatnosti i Opći uvjeti i odredbe kliknite ovdje.Settings
Ok